b'\n_START_ARTICLE_\nVytautas Bakas\xc4\x97nas\n_START_SECTION_\nBiografija\n_START_PARAGRAPH_\n1971\xc2\xa0m. baig\xc4\x97 Prien\xc5\xb3 vidurin\xc4\x99 mokykl\xc4\x85, 1977\xc2\xa0m.\xc2\xa0\xe2\x80\x93 Vilniaus universiteto Medicinos fakultet\xc4\x85 (gydytojas higienistas, epidemiologas). 1994\xc2\xa0m. jam suteikta auk\xc5\xa1\xc4\x8diausioji gydytojo epidemiologo kvalifikacin\xc4\x97 kategorija._NEWLINE_Nuo 1976\xc2\xa0m. dirbo Respublikin\xc4\x97je sanitarijos-epidemiologijos stotyje radiotechniku, rediologin\xc4\x97s laboratorijos ved\xc4\x97ju, Ypatingai pavojing\xc5\xb3 infekcij\xc5\xb3 skyriaus ved\xc4\x97ju. 1990\xc2\xa0m. paskirtas Respublikinio higienos centro direktoriaus pavaduotoju, 1991\xc2\xa0m.\xc2\xa0\xe2\x80\x93 Respublikinio imunoprofilaktikos centro direktoriumi, 1997\xc2\xa0m.\xc2\xa0\xe2\x80\x93 U\xc5\xbekre\xc4\x8diam\xc5\xb3j\xc5\xb3 lig\xc5\xb3 profilaktikos ir kontrol\xc4\x97s centro direktoriaus pavaduotoju._NEWLINE_2003\xe2\x80\x932004\xc2\xa0m. buvo Lietuvos Respublikos vyriausiasis epidemiologas (Valstybin\xc4\x97s visuomen\xc4\x97s sveikatos prie\xc5\xbei\xc5\xabros tarnybos prie Sveikatos apsaugos ministerijos direktoriaus pavaduotojas), nuo 2004\xc2\xa0m.\xc2\xa0\xe2\x80\x93 Valstybin\xc4\x97s visuomen\xc4\x97s sveikatos prie\xc5\xbei\xc5\xabros tarnybos prie sveikatos apsaugos ministerijos direktorius._NEWLINE_2012\xc2\xa0m. lapkri\xc4\x8dio m\xc4\x97n. paskirtas Nacionalinio maisto ir veterinarijos rizikos vertinimo instituto direktoriaus pavaduotoju, o 2014\xc2\xa0m. sausio m\xc4\x97n.\xc2\xa0\xe2\x80\x93 Sveikatos apsaugos ministerijos LNSS koordinavimo ir sveikatos prie\xc5\xbei\xc5\xabros \xc4\xafstaig\xc5\xb3 valdybos direktoriumi._NEWLINE_Nuo 2014\xc2\xa0m. liepos 21 d. V.Bakas\xc4\x97nas yra Sveikatos apsaugos ministerijos kancleris.'